Stanovisko Komisie podľa článku 251 ods. 2 treťom pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu smernica európskeho Parlamentu a Rady o vodičských preukazoch (vecné prepracovanie) ktorým sa mení a dopĺňa návrh Komisie podľa článku 250 odsek 2 Zmluvy o ES /* KOM/2006/0859 v konečnom znení - COD 2003/0252 */





[pic] | KOMISIA EURÓPSKYCH SPOLOČENSTIEV | Brusel, 18.12.2006 KOM(2006) 859 v konečnom znení 2003/0252 (COD) STANOVISKO KOMISIE podľa článku 251 ods. 2 treťom pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu SMERNICA EURÓPSKEHO PARLAMENTU A RADY o vodičských preukazoch (vecné prepracovanie) KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES 2003/0252 (COD) STANOVISKO KOMISIEpodľa článku 251 ods. 2 treťom pododseku písm. c) Zmluvy o ESk pozmeňujúcim a doplňujúcim návrhom Európskeho parlamentuk spoločnej pozícii Rady týkajúcej sanávrhu SMERNICA EURÓPSKEHO PARLAMENTU A RADY o vodičských preukazoch (vecné prepracovanie) (Text s významom pre EHP) 1. ÚVOD V článku 251 ods. 2 treťom pododseku písm. c) Zmluvy o ES sa vyžaduje, aby Komisia predložila stanovisko k zmenám a doplneniam, ktoré Európsky parlament navrhol v druhom čítaní. Stanovisko Komisie k zmenám a doplneniam navrhnutým Európskym parlamentom sa uvádza nižšie. 2. Východisková situácia Dátum predloženia návrhu Európskemu parlamentu a Rade (KOM(2003)621 –2003/0252(KOD)): | 3. december 2003 | Dátum stanoviska Európske hospodárskeho a sociálneho výboru: | 31. marec 2004 | Dátum predloženia stanoviska Európskeho parlamentu, prvé čítanie: | 23 február 2005 | Dátum prijatia spoločnej pozície kvalifikovanou väčšinou: | 18 september 2006 | Dátum stanoviska Európskeho parlamentu, druhé čítanie: | 14 december 2006 | 3. Účel návrhu Komisia prijala 21. októbra 2003 návrh smernice o vodičských preukazoch, ktorý mal za cieľ prepracovať a nahradiť tak smernicu 91/439/EHS o vodičských preukazoch a následné zmeny a doplnenia tejto smernice[1]. Tromi hlavnými cieľmi návrhu sú: 1) obmedziť možnosti podvodu: zrušiť možnosť vydávania papierového vodičského preukazu a nahradiť ho plastovou kartičkou; možnosť zabudovať mikročip do vodičského preukazu; zaviesť obmedzenú platnosť pre všetky nové vodičské preukazy vydané odo dňa nadobudnutia účinnosti tohto návrhu; 2) zabezpečiť voľný pohyb občanov zavedením obmedzenej platnosti a zosúladením frekvencie lekárskych prehliadok pre profesionálnych vodičov; 3) prispieť k zlepšeniu bezpečnosti cestnej premávky: zaviesť vodičské preukazy pre mopedy; rozšíriť princíp, podľa ktorého by bolo možné dostávať vodičské preukazy na najvýkonnejšie typy vozidiel postupne; stanoviť minimálne požiadavky v rámci základnej kvalifikácie a pravidelného výcviku skúšajúcich; potvrdiť princíp vlastnenia jediného vodičského preukazu (jeden držiteľ – jeden preukaz). 4. Stanovisko komisie k zmenám a doplneniam prijatým európskym parlamentom Komisia môže akceptovať všetky zmeny a doplnenia prijaté Európskym parlamentom v druhom čítaní. Zamýšľajú predložiť novú smernicu o vodičských preukazoch v súlade s rozhodnutím Rady zo 17. júla 2006, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcich ustanoveniach. [1] Smernica Rady 91/439/EHS z 29. júla 1991 o vodičských preukazoch, Ú. v. ES L 237, 24.8.1991, s. 1, naposledy zmenená a doplnená smernicou Komisie 2000/56/ES zo 14. septembra 2000, Ú. v. ES L 237, 21.9.2000, s. 45.